Ղարաբաղ, Հայաստան – Հարաբերությունների վատթարացման պայմաններում Ռուսաստանը սկսեց դատապարտել Ղարաբաղյան հակամարտության կարգավորման վերաբերյալ Թուրքիայի հայտարարությունները, ինչպես նաև աչքի ընկավ մի շարք «հայկական» նախաձեռնություններով, որոնք պետք է Թուրքիային ի ցույց դնեին, որ Ռուսաստանը կարող է Թուրքիային վնասել նաև այդ ոլորտներում։ Ինքնաթիռային միջադեպից անմիջապես անց ՌԴ Պետդումայի դիտարկմանը ներկայացվեց Հայոց ցեղասպանության հերքումը քրեականացնող օրինագիծը, որը նախաձեռնել էր «Սպռավեդլիվայա Ռոսիա» կուսակցությունը։ Օրինագիծը նախատեսում էր Ռուսաստանի տարածքում Հայոց ցեղասպանության հերքման համար սահմանել 100.000-500.000 ռուբլի տուգանք կամ էլ 1-3 տարով դատապարտյալի աշխատավարձի կամ այլ եկամտի գանձում, կամ էլ մինչև 5 տարվա հարկադիր աշխատանքներ կամ էլ մինչև 3 տարի ժամկետով որոշակի պաշտոններ զբաղեցնելու կամ գործունեություն վարելու զրկում[122]։ Սակայն ամիսներ անց հայտնի դարձավ, որ Ռուսաստանի կառավարությունն ու Գերագույն դատարանը (ինչպես և ակնկալվում էր) հավանության չեն արժանացրել օրինագիծը[123]։